<classify> Taarifa iliyotolewa na Katibu wa Chama cha Ngumi Mkoa wa Arusha AABA, Mohammed Abubakar ilisema wamepokea barua ya mwaliko wa kushiriki mashindano hayo ya ngumi yatakayofanyika kuanzia Aprili 5 hadi 9 mwaka huu jijini Dar es Salaam.Tayari mabondia wetu wanaendelea na maandalizi kuhakikisha wanakwenda kufanya vyema katika mashindano hayo ambayo ni ya wazi yakiwa na lengo la kuwapima mabondia uwezo, alisema Abubakar.Alisema ushiriki wa mashindano hayo ni moja ya mikakati waliyojiwekea mwaka huu kuhakikisha wanajipanga vyema kushiriki mashindano mbalimbali ya ndani na nje ya nchi.Zaidi ya mabondia wetu saba wapo katika maandalizi kuelekea kwenye mashindano hayo na tunatarajia kuondoka Arusha Aprili 3 kuelekea Dar es Salaam na tunatarajia tutaenda kufanya vizuri, alisema.Alisema Tanzania kushindwa kuandaa wanamasumbwi kwa ajili ya michuano ya Olimpiki ni sawa na kuwakosesha chipukizi wa mchezo huo haki zao za msingi za kuonesha vipaji vyao nje ya nchi.  <topic>: MICHEZO 